OSNOVNA ŠKOLA VAZMOSLAV GRŽALJA

II. ISTARSKE BRIGADE 18

52420 BUZET

7.11.2024.

KLASA:  602-01/24-09/05

URBROJ: 2163-46-01-24-2

**ZAPISNIK SASTANKA POVJERENSTVA ZA RAZMATRANJE PONUDA**

**Javni poziv. BR. 1/2024.**

U četvrtak, 7.11.2024. godine u 16 sati održan je sastanak Povjerenstva za razmatranje ponuda pristiglih na javni poziv za organiziranje višednevne izvanučioničke nastave učenika četvrtih razreda OŠ Buzet, te PŠ Roč i Lanišće.

**Sastanku su prisustvovali:**

Jadranka Bartolić Muzica, ravnateljica Škole

Razrednice: Jasna Mik, Željana Mrvoš, Elena Rabak Štroligo te Sanja Krulčić - predsjednica povjerenstva

Predstavnici roditelja: Nina Tišler, Marina Mraković, Nataša Medica i Patrik Vidović

**Dnevni red:**

1. Javni poziv

2. Otvaranje ponuda

**Ad. 1)** Predsjednica povjerenstva, učiteljica Sanja Krulčić usmeno iznosi detalje javnog poziva. Navodi željeno trajanje, odredište, planirano vrijeme realizacije, predviđeni broj učenika i učitelja, mjesta koja se posjećuju te vrstu prijevoza, smještaja i prehrane (što je vidljivo u javnom pozivu). Ističe da je u cijenu ponude bilo traženo uračunati dodatne ulaznice te putno osiguranje od otkaza putovanja i osiguranje od troškova pomoći povratka u mjesto polazišta u slučaju nesreće i bolesti.

**Ad. 2)** Otvorene su pojedinačne ponude agencija i predstavljene svima prisutnima u svrhu utvrđivanja valjanosti istih. U zadanom roku je pristiglo pet ponuda koje su dostavile putničke agencije Alibi, Brioni, Blue Star Travel, Zea Tours i Story Travel. Pri predstavljanju ponuda navedeno je što svaka uključuje u cijenu. Utvrđeno je da navedene ponude u potpunosti udovoljavaju zahtjevima javnog poziva, a da jedino agencija Alibi nudi realizaciju programa u terminu koji nije naveden u javnom pozivu i nikako ne odgovara obzirom da djelomično zadire u učeničke proljetne praznike. Istaknuto je da se ponude razlikuju u ukupnom iznosu s odstupanjem od maksimalno 50 eura. Nakon pažljivog razmatranja izabrane su tri ponude koje će se predstaviti roditeljima učenika na roditeljskom sastanku planiranom za četvrtak, 14.11.2024. s početkom u 17 sati. To su ponude putničkih agencija Brioni, Zea Tours i Blue star Travel. Predstavnicima tih triju agencija uputit će se poziv na predstavljanje ponude na roditeljskom sastanku. Svaka će agencija imati maksimalno 15 minuta za javno predstavljanje nakon čega će uslijediti glasovanje roditelja i odabir agencije za organizaciju škole u prirodi.

Sastanak je završio u 16 sati i 40 minuta.

Zapisničar:

Sanja Krulčić